Lakia ylitulkitaan, sanoo piraattipuoleen edustaja.

Kuvassa Turun kävelykadulla rommishotteja ilmaiseksi tarjoillut Piraattipuolueen Janne Uotila. // Kuva: Joona Haarala / Yle

Piraattipuolue tarjosi viikonloppuna turkulaisille rommia kaupungin

keskustan Yliopistonkadulla, joka on muuttunut ennen eduskuntavaaleja kampanjakaduksi.

Rommin tarjoilun keskeytti kuitenkin poliisi ja Lounais-Suomen

aluehallintoviraston edustaja sanoi Yle Uutisille, että alkoholiannoksen jakaminen

ilmaiseksi saattaa rikkoa alkoholilakia.

Puoleen vaalikojulla tilannetta seurannut piraattipuolueen piiriyhdistyksen

hallituksen puheenjohtaja Sebastian Mäki sanoo, että pelkkä kahvin tarjoaminen

olisi ollut tylsää. Hän halusi puoluekavereidensa kanssa ottaa mallia

viskipuolueesta, joka on jakanut Helsingissä viskiä.

- Ihmiset tuntuivat olevan oikein hyvillään siitä, että oli

vähän sellainen rennompi meininki, Sebastian Mäki sanoo YleX:lle.

"Tarjoilimme senttilitran shotteja"

Taustalla on kuitenkin puolueen mielestä tärkeä asia, jota

haluttiin tuoda esille. Sebastian Mäki sanoo, että tarkoitus oli osoittaa

alkoholilain valvonnan naurunalaisuus.

- Me tarjoilimme sellaisia senttilitran shotteja ihan

aikuisille ihmisille, jotka voivat alkoholia ihan muutenkin laillisesti

nauttia, Mäki sanoo.

Naurettavan tilanteesta tekee Mäen mielestä se, miten

herkästi viranomainen puuttui rommin tarjoiluun. Hän sanoo viranomaisten ylitulkitsevan

lakia.

- Tämän hetkisen lain mukaan sen tarjoilun pitäisi olla ihan

laillista. tässä on kyse siitä, että näitä halutaan helposti ylitulkita ja

sitten kielletään ihan sellaistakin toimintaa, joka on laillista, Mäki sanoo.

Piraattipuolueesta eduskuntaan pyrkivä Mäki viittaa järjestyslain

kohtaan, jossa kielletään päihdyttävän aineen nauttiminen yleisellä paikalla,

mikäli siitä on häiriötä. Tässä lainaus:

Se ei liioin koske

alkoholijuoman nauttimista puistossa tai muulla siihen verrattavalla yleisellä

paikalla siten, että nauttiminen sekä siihen liittyvä oleskelu ja

käyttäytyminen ei estä tai kohtuuttomasti vaikeuta muiden oikeutta käyttää

paikkaa varsinaiseen tarkoitukseensa.

- Näkisin, että olemme menneet täysin lain hengessä. Kellään

ei ollut missään vaiheessa edes

Olemme menneet täysin lain hengessä

päihtymisriskiä, Mäki sanoo.

Piraattipuolueen edustaja lisää, että lailla pyritään yleensä

minimoimaan haittoja, mutta pykäliä ei pitäisi tulkita näin pikkutarkasti kuin

heidän vaalikojullaan käynyt poliisi on tehnyt.

"Aukioloajat pitäisi vapauttaa"

Rommilla kampanjointi on puolueelta tietoinen veto, kertoo

Sebastian Mäki. Tarkoitus on tuoda esiin lainsäädännön puutteita heidän

näkökulmastaan. Esimerkiksi palvelualan yritysten pitäisi olla auki

tarvittaessa ympäri vuorokauden.

- Aukioloajat pitäisi vapauttaa. Kauppojen, ravintoloiden

tai muiden palveluiden aukioloaikojen säätelyn ei pitäisi olla valtion tehtävä,

Mäki sanoo.

Aukioloajan pitäisi olla yrittäjän päätettävissä sen mukaan,

mikä on kannattavaa ja miten työvoimaa on

Berliinissä voi ostaa kasikymppisen Koskenkorvan keskellä yötä

saatavilla. Piraattipuolueen Mäen

mukaan mallia voisi ottaa esimerkiksi Saksasta.

- Berliinissäkin voi mennä markettiin keskellä yötä ostamaan

sen kasikymppisen pullon Koskenkorvaa, eikä siellä ole kaduilla ihmiset tulessa

ja täysi anarkia päällä, Mäki sanoo.